cyanic-selkie/wikianc huggingface dataset:
Chudería
As chuderías apareixioron en a Edat Meya como resultau d'una concepción d'a sociedat segregada en entidataz etnico-relichiosas, y d'as succesivas cochunturas historicas de mayor o menor tolerancia relichiosa u de persecución (pogromos). A segregación espacial respondeba tanto a la discriminación practicada por as comunidades mayoritarias (de relichión cristiana u musulmana) como a o deseyo por parti d'as comunidaz chodigas de mantener a suya identidat.
Dimpués de 1096 s'obligó a os chodigos de Praga a concentrar-se en un barrio amurallau, como consecuencia d'a esferra de chodigos a mans d'os cruzaus que se n'iban enta a Primera Cruzada. A peste de 1348 incrementó os ataques antichodigos por toda Europa (Narbona, Carcasona, Saboya, Basilea) y con ellos as midas de segregación.
Tanto en Al-Ándalus como en los reinos cristianos peninsulars os chodigos s'estableixioron en comunidaz diferenciadas, que teneba personalidat churidica y fiscal propia (alchamas), estasen u no deseparadas espacialment. En Catalunya y Mallorca se deciban calls. Dimpués d'as revueltas antichodigas de 1391, as conversions masivas orichinoron l'aparición d'a comunidat de conversos u cristianos nuevos, que no deixoron d'estar discriminaus tanto social como legalment. Con l'obchecto d'amugar o contacto entre conversos y chodigos s'incrementoron as midas d'aislamiento d'os chodigos. A suya dispersión fació que s'establisen comunidaz sefarditas en a-saber-las ciudaz d'Europa y o Mediterranio.
O papa Pablo IV creyó a primera chudería legal en Roma en l'anyo 1555. Chuderías semellants fuoron creyadas en a mayoría d'os países d'Europa mientres os tres sieglos siguients. Gosaban estar rodiadas por murallas y as suyas puertas se zarraban de nueitz. En muitos casos os chodigos yeran obligaus a levar un identificativo quan saliban difuera d'o suyo recinto. L'abolición d'iste sistema se creyó a radiz d'a Revolución Francesa y d'os movimientos liberals d'o sieglo XIX. En 1870 a chudería de Roma, a zaguera legal que quedaba en Europa, fue abolida por Víctor Manuel II, rei d'Italia. Mientres a Segunda Guerra Mundial en Alemania y en os países ocupaus por os nazis se persiguió a las comunidades chodigas d'Europa y posteriorment se les segregó y aisló en a-saber-los guetos (denominación derivada d'a palabra italiana ghetto; emplegada orichinalment en referencia a la chudería de Venecia, en 1516).
Chuderías d'Aragón
As radices chodigas en Aragón se funden en o periodo tardorromano y visigodo, estando important a suya presencia en a val d'Ebro mientres a dominación musulmana d'a taifa de Saraqusta, encara que incrementando-se con a conquiesta cristiana y a creyación d'o nuevo Reino d'Aragón, en que bi heba una estructura pluriconfesional emparada en o Dreito Foral aragonés. Asinas una vegada asentada a estructura institucional, alto u baixo en o sieglo XIII bi heba más d'un centenar d'asentamientos chodigos en tot o Reino, encara que no toz d'establioron como comunidaz fixas ni permaneixioron mientres toda a edat meya. A mayoría yeran basallos d'a Corona, encara que bi'n heba tamién que yeran dependients de sinyorías eclesiasticas, nobiliarias u militars.
Seguntes l'ambito lingüistico tamién se conoixeban como call, chudaría, hebreísmo, chudaísmo u alchama. En Aragón gosaban trobar-sen en espacios albandonaus por a comunidat musulmana dimpués d'a conquiesta cristiana chunto a os centros de poder politico u relichioso, como castiellos u ilesias. Iste puesto no yera trigau por ells mesmos normalment, sino que ye designau por o rei.
Encara que no existioron leis segregacionistas dica o sieglo XV, as chuderías yeran por un regular zarradas con murallas pa deseparar-las d'a resta d'a población. Bi heba manimenos eixemplos de localidaz como Epila, Mallén, Illueca, Luesia u Luna a on os chodigos viviban mezclaus con os atros vecins, encara que en barrios u zonas concretas.
En muitos d'istos lugars se conservan encara a distribución d'as carreras d'as antigas chuderías, asinas como en bells casos toponimia urbana que remera a suya presencia como Sinagoga (en Luesia y Mallén), Barrio Verde (en Biel y Alagón), Barrio Nuevo (en Uncastiello, Daroca, Taust y Luesia) u Judería (en Almonecir, Aguarón y Tarazona).
Graham Chapman
Graham Chapman, naixito de Leicester (Midlands de l'Este, Anglaterra) o 8 de chinero de 1941 y muerto en Maidstone (Sudeste d'Anglaterra) el 4 d'octubre 1989, estió un actor, guionista y escritor galés, que estió miembro d'os Monty Python.
Markel Fernandez
Markel Fernandez Soto, naixiu de Sopela (Bizcaya, País Basco) o 6 de febrero de 2003) ye un atleta basco que compite en atletismo, especializau en cursas de meyo fundo y velocidat. Ganó una medalla d'oro en o Campionato Unión Mediterrania sub 23 de 2023 celebrau en Valencia en 400 metros lisos, batendo lo récord d'o campionato​ y batendo-ne tamién o récord d'o País Basco absoluto. ​Actualment poseye lo récord d'Espanya sub 20 en a preba de 4x400 metros, batiu con a selección d'Espanya en os Mundials de 2022 sub 20 en Cali, Colombia chunto a Ángel González, Alberto Guijarro y Gerson Pozo.  Tamién poseye os récords de categoría absoluta, sub 23 y sub 20 autonomicos d'o País Basco en a preba de 400 m a l'aire libre. Participó en o Campionato Mundial d'Atletismo Sub-20 de 2022, ocupando un puesto de semifinalista en a suya preba individual y finalista en a preba de relevos 4x400 metros masculins. Dende 2021 compite internacionalment fendo parte d'a Selección espanyola d'atletismo.
Richard Attenborough
Richard Samuel Attenborough, naixito de Cambridge (Cambridgeshire, Anglaterra) o 29 d'agosto de 1923, ye un destacato actor, director cinematografico y productor cinematografico britanico, activo en o cine britanico y dimpués en o cine estausunidense dende primerías d'os anyos 1940. Ye chirmán d'o naturalista David Attenborough.
En a suya carrera cinematografica como actor, se puet destacar a suya partecipación en bellas cintas como Dancing with Crime (1947, John Paddy Carstairs), Brighton Rock (1947, John Boulting), The Great Escape (1963, John Sturges), 10 Rillington Place (1971, Richard Fleischer), u Miracle on 34th Street (1994, Les Mayfield).
En a suya faceta de director, cal mencionar bellas cintas como Young Winston (1972, con Simon Ward, Robert Shaw, Anne Bancroft, Anthony Hopkins y John Mills), Gandhi (1982, con Ben Kingsley, Candice Bergen, Edward Fox y John Gielgud), Cry Freedom (1987, con Denzel Washington, Kevin Kline, Penelope Wilton y Kevin McNally), Chaplin (1992, con Robert Downey, Jr., Geraldine Chaplin, Moira Kelly, Dan Aykroyd, Penelope Ann Miller, Kevin Kline, Anthony Hopkins y Diane Lane) u In Love and War (1996, con Mackenzie Astin, Chris O'Donnell, Sandra Bullock y Margot Steinberg).
Welche
O welche u welsche ye lo nombre que los suyos propios fablants dan a lo dialecto d'o lorenés charrau en Alsacia en o ueste de l'Alto Rin, especialment en o districto de Colmar-Ribeauvillé, y en l'extremo sudueste d'o Baixo Rin. S'estima que quedan uns 2.000 charradors de welche.
Soufflenheim
Soufflenheim (en alsaciano Süfflum) ye una localidat y comuna francesa situada en o departamento d'o Baixo Rin, en a rechión de Gran Este. Ye conoixida per la suya alfarería que ye treballada dende la Edat de Bronze, estando conoixida como la "ciudat de l'alfarería" (cité des Potiers u Töpferstadt).
Terry Gilliam
Terry Gilliam, naixito de Minneapolis (Minnesota, Estaus Unius) o 22 de noviembre de 1940 ye un actor, director cinematografico guionista y productor cinematografico estausunidense, activo en o cine britanico dende primerías d'os anyos 1960 y con cuantos premios recibitos mientres a suya carrera cinematografica. Estió miembro d'o conoixito grupo d'os Monty Python.
D'entre a suya filmografía, cal destacar Monty Python's The Meaning of Life (1983, actor, director y guionista), Brazil (1986, director), The Fisher King (1991, dirección) y The Imaginarium of Doctor Parnassus (2009, director),
Kaysersberg-Vignoble
Kaysersberg-Vignoble ye una comuna francesa situada en o departamento de l'Alto Rin, en a rechión de Gran Este. O municipio s'establió l'1 de chinero de 2016 y ye formau per os antigos municipios de Kaysersberg, Kientzheim y Sigolsheim.
Steve Buscemi
Steve Buscemi (nombre artistico de Steven Vincent Buscemi), naixito de Brooklyn (Nueva York) o 13 d'aviento de 1957, estió un actor estausunidense.
La Villeta (Xiloca)
La Villeta ye un despoblau medieval de la Comunidat de Daroca situau en l'actual termin municipal de Peracens.
Toponimia
Lo toponimo Villeta ye transparent en aragonés, presentando la radiz villa y lo diminutivo aragonés -eta, notable por estar en una zona actualment castellanoparlant y a on se fa servir lo diminutivo -ico.
Kaysersberg
Kaysersberg (en alsaciano Kaisersbari, en welche Kèysprè) ye una localidat que se troba en o departamento de l'Alto Rin, en a rechión de Gran Este. Dende l'1 de chinero de 2016, se fusionó con a nueva comuna de Kaysersberg-Vignoble de conchunta con as cercanas localidaz de Kientzheim y Sigolsheim.
Bavaro central oriental
O bavaro central oriental (en austro-bavaro Ostmittlboarisch, en bavaro central oriental Ostmiddlboarisch, en alemán Ostmittelbairisch) u, a vegadas simplament austriaco, ye un subdialecto d'o dialecto central d'o idioma austro-bavaro. Se charra en Viena (concretament o subdialecto vienés), en l'Alta y a Baixa Austria, en o norte de Burgenland, en l'Alta Estiria y en a ciudat de Salzburgo.
O centro d'o dialecto bavaro central oriental ye a ciudat de Viena. A influyencia d'o vienés se puet veyer en toda l'Austria de parla bavara, incluyindo as zonas mas occidentals. D'atra man tamién bi ha chent en l'este d'Austria que emplega as parolas "oans" u "zwoa" en cuentas de "ans" y "zwa", mas propias d'o dialecto central oriental. Asinas pues fixar una muga entre o baveran central occidental y l'oriental en Austria ye imposible de tot, encara que en os estremos os dos subdialectos conservan millor as suyas esferencias. Asinas por eixemplo en as parlas de Viena no bi ha en a practica elementos occidentals, fueras d'esprisions fosilizadas (por eixemplo en a canción popular Haisal am Roa por Häuserl am Roan) y en l'Alta Austria Occidental y o Estau de Salzburgo nomás se troban chicotz repuis de bavaro oriental.
Eixemplo
En a siguient tabla podemos veyer o dialecto bavaro central oriental contimparau con o bavaro central occidental y con l'alemán.
Bavaro central occidental
O bavaro central oriental (en bavaro Westmittlboarisch, en alemán Westmittelbairisch), tamién conoixiu como bavaro viello, ye un subdialecto d'o dialecto central d'o idioma austro-bavaro. Se charra en l'Alta Bavera, a Baixa Bavera, l'Alta Austria, o estau de Salzburgo y en os quadrants de Waldviertel y Mostviertel, a l'ueste d'a Baixa Austria.
Sierra Palomera
Sierra Palomera ye una sierra de lo Sistema Iberico con dirección N-S situada a l'este de la Fuesa de Xiloca, a l'ueste de Campo Visiedo y de la fuesa de Alfambra u Teruel, a lo sud de la Sierra de Lidón y a lo norte de la muela de Celadas. Fa part de la mesma unidat morfoestructural que la sierra de Lidón.
La superficie de la Sierra Palomera perteneixe a los termins municipals de Buenya, Archent, Camanyas, Aguatón, Celadas, Santa Olalia, Torremocha de Xiloca, Torre la Cárcel y Cingla.
Altarias
La suya altaria mes gran ye penya Palomera (1.533 m), seguida de Los Rasos (1.428 m), y cerro Gordo (1.222 m),
Toponimia
Lo toponimo Sierra Palomera s'interpreta a partir de "paramo", y viene por lo nombre de la principal altaria, la Penya Palomera. En un texto escrito en 1411 en aragonés terolano ya se fa mención d'esta penya:
Bavaro central occidental
En l'Alta Bavera
Contino s'amostran bellas caracteristicas especificas d'ista variant dialectal en l'Alta Bavera.
Sierra Palomera
Toponimia
Tamién se fa mención d'esta penya u de la sierra en "La soterrada viva d'Alfambra", versión aragonesa d'una leyenda europea que tiene como trasfondo la reconquiesta de qualques lugars de Teruel:
Hidrolochía
La suya versant este desaugua enta lo río Alfambra y la suya versant ueste desaugua enta lo río Xiloca, a traviés de tributarios que han despartido lo frontón de la falla de Palomera en facetas trapezoidals.
Bavaro central occidental
Eixemplo
En a siguient tabla podemos veyer o dialecto bavaro central oriental contimparau con o bavaro central occidental y con l'alemán.
Sierra Palomera
Cheolochía
La falla de Palomera ye responsable de lo frontón que desparte esta sierra y la fuesa de Xiloca
Feguras de protección
Una part de Sierra Palomera entre Banyón y Buenya ye protechida con categoría de PIC en lo Ret Natura 2000 adintro de lo espacio "Sierra Palomera".
Perifrasis verbals en aragonés
Las perifrasis verbals en aragonés se fan con un verbo auxiliar en formas personals y un verbo auxiliau en formas impersonals (infinitivo, cherundio u participio).
Las perifrasis verbals se pueden clasificar en modals, temporals y aspectuals.
Devez, las perifrasis modals se pueden clasificar en perifrasis d'obligatoriedat, perifrasis hipoteticas y perifrasis d'intencionalidat. Belunas de las perifrasis d'intencionalidat presentan en aragonés la preposición de, a diferencia d'atras luengas vicinas.
Las perifrasis aspectuals se pueden clasificar en incoativas, imperfectivas, perfectivas, reiterativas y terminativas.
En aragonés bi ha perifrasis con lo verbo fer que pueden estar modals d'obligatoriedat como fer cayer u fer fuyir u aspectuals causativas como fer freyir, fer bullir y fer cocer.
Las perifrasis causativas con verbo fer se documentan en variants como lo belsetán y lo chistabín en casos en los que l'obchecto de l'acción tien muito paper en a propia acción. Los verbos aislaus d'estas accions son intransitivos en aragonés (l'augua bulle), pero con las perifrasis s'expresa una valura transitiva (Tu fas bullir l'augua).
En aragonés oriental s'emplega una perifrasi con lo present de lo verbo ir seguiu de lo infinitivo pa indicar lo pasau perfecto simple. Lo pasau perfecto perifrastico se gosa considerar que ye d'orichen catalán, pus en catalán medieval no s'escribiba y no gosa amaneixer en textos anteriors a lo sieglo XVIII. Manimenos tamién se documenta en variants actuals de l'occitán u en francés medieval, por lo que en tot caso ye un caracter galorromanico no exclusivo de lo catalán.
Parque Nacional d'a Selva Bavara
O Parque Nacional d'a Selva Bavara (en alemán Nationalpark Bayerischer Wald) ye un parque nacional en a Selva de Bavera de l'este amán d'a muga d'Alemanya con a Republica Checa. Fue establiu o 7 d'octubre de 1970 como o primer parque nacional d'Alemanya. Dende que fue enamplau l'1 d'agosto de 1997, cubre un aria de 24.250 hectarias. Chunto con a vecina Selva bohemia d'a Republica Checa, a Selva bavara constituye a mayor aria contiga de selvas en a Europa Central.
D'alcuerdo con a clasificación d'as rechiones naturals mas importants d'Alemanya, fa parti d'o sector oriental d'a Selva bavara (Hinterer Bayerischer Wald ) en l'Alto Palatinato bavaro.
Depresión de Calatayú y Mont Albán
300px|thumb|right|Envista de la depresión de Calatayú y Mont Albán a piet de la [[sierra de Sant Chust.]] La depresión de Calatayú y Mont Albán ye un aria topograficament baixa adintro de lo Sistema Iberico y con la mesma dirección NO-SE entre un conchunto de sierras que bi ha a lo nord-este (sierra de la Virchen, sierra de Bicort, sierra Modorra, sierra de Peco, sierra de Cucalón, sierra de Mont Albán, ecetra) y un atro que bi ha a lo sudueste (sierra de Pardos, sierra de Santa Cruz, sierra de Lidón, sierra de la Costera, sierra de Sant Chust, ecetra).
Corresponde a una antiga cuenca sedimentaria que se plenó con materials terciarios, y que dimpués de plenar-se fue afectada por procesos de tectonica distensiva (fundimiento de la fuesa de Daroca ), y de captura fluvial.
Encara que bel autor s'ha referiu a la depresión de Calatayú y Mont-albán como una fuesa tectonica, no en ye estrictament porque en qualques marguins bi ha contactos estructurals como cabalgamientos, diferents a las fallas que se'n podría esperar. En Mont Albán la depresión ye estreita y ye a lo norte d'un cabalgamiento de l'arco Portalrubio-Bezeit, (arco que a pesar de lo nombre que en realidat contina dica Vandellós).
Arcipestrau de Sobrarbe-Ribagorza
L'arcipestrau de Sobrarbe-Ribagorza ye un arcipestrau d'a diocesi de Balbastro-Monzón que incluye 164 parroquias perteneixients a municipios d'as comarcas aragonesas de Sobrarbe, Ribagorza y Semontano de Balbastro
Depresión de Calatayú y Mont Albán
En descripcions cheograficas u cheolochicas locals recibe la denominación de "depresión de Calatayú" u "fuesa de Calatayú" en la part correspondient a la provincia de Zaragoza y "depresión de Mont-albán" u "fuesa de Mont Albán" en la part correspondient a la provincia de Teruel. La part correspondient a la compleganza alta de La Uerba corresponde a la comarca natural de Campo Romanos. Lo sector d'esta depresión en la redolada de Mont Albán ye la fondada de Martín-Cabra.
Arcipestrau de Sobrarbe-Ribagorza
Parroquias
Perteneixen a l'arcipestrau de Sobrarbe-Ribagorza as siguients parroquias:
Associação Académica de Coimbra
A Associação Académica de Coimbra (AAC) ye una asociación d'estudiants de l'Universidat de Coimbra establita en a ciudat de Coimbra o 3 de noviembre de 1887. Tién 25 seccions deportivas amateurs y 15 culturals, y ye l'asociación d'estudiants mes antiga de Portugal.
Sierra de Lidón
La sierra de Lidón ye una sierra de lo Sistema Iberico con dirección E-W situada a lo norte de sierra Palomera y Campo de Visiedo, a lo sud y ueste de la val de Barrachina y a l'este de la Fuesa de Xiloca. Fa part de la mesma unidat morfoestructural que la Sierra Palomera.
La superficie de la Sierra de Lidón perteneixe a los termins municipals de Rubiuelos, de Cosa, de Lidón y d'Archent.
Altarias
La suya altaria mes gran ye San Cristóbal (1.496 m), seguida d'atras como L'Hituelo (1.422 m), Carrascal (1.401 m), Berguilla (1.300 m), loma d'el Sabinar (1.284 m), y El Torretón (1.273 m).
Toponimia
Bel autor interpreta que la sierra de Rochas mencionada en lo fuero de Teruel como una de las mugas de lo termin d'esta ciudat corresponde a la sierra de Lidón. Entre los termins municipals de Pancrudo y Riello bi ha una aliniación montanyosa con dirección NU-SE a lo sudueste de lo río de Barrachina que ye conoixida en Pancrudo como loma de Santa Catalina y a on se situan los microtoponimos Rocha y rocha Alta de Riello y d'un cabo de Pancrudo.
Hidrolochía
La suya versant norte desaugua enta diferents ramblas que cayen en la marguin dreita de lo Xiloca, de fueras de lo barranco de las Coronillas, que ye de la compleganza de lo río de Barrachina.
Vechetación
Los carrascals fan part de la vechetación natural d'esta sierra.
Babieca (desambigación)
Babieca puet estar:
Ezquierda politica
La ezquierda, ezquerra u izquierda politica ye lo conchunto de posicions politicas u actividatz que acceptan u refirman la igualdat social, a sobén en oposición a la hierarquía social y a la desigualdat social.
Chuan Carlos Bueno Chueca
Chuan Carlos Bueno Chueca (Juan Carllos Bueno i Chueca en grafía SLA), naixiu de Calatayú, (Comunidat de Calatayú) o 20 d'aviento de 1976, ye un lingüista y escritor aragonés que ha publicato cuantas obras en aragonés stándard y benasqués.
Licenciau en Filolochía occitana por a Universidat de Tolosa, ha ganau cuantos premios literarios, tanto de poesía como de ficción, como lo premio d'a Universidat de Zaragoza de 2004, u lo premio “Hermanos Bécquer” de la Deputación provincial de Zaragoza en 2011, primer vez que un relato en aragonés ganaba un premio en competencia con relatos en luenga castellana.
Ezquierda politica
Lo termin fue dimpués aplicau a ciertos movimientos, especialment lo republicanismo mientres la Revolución Francesa, lo socialismo, lo comunismo y l'anarquismo. A primers de lo sieglo XX la expresión "ala ezquierda" ha estau usada pa describir una familia ampla de movimientos, incluyindo lo movimiento por los dreitos civils, los movimientos antibelicistas y los movimientos medio-ambientalistas. A la fin s'ha estendillau dica partius como lo Partiu Democrata en Estaus Unius y lo Partiu Laborista en lo Reino Uniu.
Chuan Carlos Bueno Chueca
L'anyo 2006 fixava la suya residencia en a vall de Benás, pero dende 2012 ye profesor d'occitán y luenga castellana en o sud de Francia.
Ye miembro d'a Sociedat de Lingüistica Aragonesa y colaborador de la suya revista De Lingua Aragonensi. Articulista en aragonés benasqués pa la revista Arainfo, publicó bels textos de creación propia en a revista Fuellas, baixo lo suyo nombre como con pseudonimo.
Arcipestrau d'Alto Xalón
L'arcipestrau d'Alto Xalón ye un arcipestrau d'a diocesi de Tarazona que incluye 54 parroquias perteneixients a municipios d'as comarcas aragonesas de Comunidat de Calatayú y Campo de Daroca.
Parroquias
Perteneixen a l'arcipestrau d'Alto Xalón as siguients parroquias:
Babieca (mitolochía)
thumb|250px|A [[babieca s'asocia muit a sobén con a muerte. Pintura de Fedor Flinzer (1832-1911)]] A babieca ye un animal mitolochico que gosa asociar-se a la muerte. Quan canta anuncia una desgracia, por eso se diz a sobén que si se siente de nueitz en o tellau significa que luego morirá una persona d'ixa casa.
Dito
En Sant Chuan de Plan bi ha un dito sobre as babiecas:
Verbos modals en anglés
Los verbos modals en anglés son una clase chica de verbos auxiliars que se fan servir en anglés pa expresar modalidat (propiedatz como posibilidat, obligación, ecetra). Se pueden distinguir d'atros verbos por la suya defectividat (no tienen formas de participio u infinitivo), y por no tener la desinencia -(e)s en la tercera persona singular.
Sister Act
Sister Act (títol orichinal en anglés, en aragonés Acto de chirmana, enguerada en Aragón con o títol en castellano de Sister Act: Una monja de cuidado, Sister Act, una moncha d'abrigo) ye una cinta de comedia musical estausunidense de l'anyo 1992 dirichida por Emile Ardolino seguntes un guión orichinal de Paul Rudnick, con una dirección de fotografía d'Adam Greenberg, una Banda Sonora Orichinal de Marc Shaiman y una producción cinematografica de Teri Schwartz ta las productoras Touchstone Pictures y Touchwood Pacific Partners I. En l'elenco d'a cinta podemos trobar destacaus actors en os suyos papels principals, como Whoopi Goldberg, Maggie Smith, Kathy Najimy, Wendy Makkena, Mary Wickes u Harvey Keitel.
Verbos modals en anglés
Los principals verbos modals en anglés son can, could, may, might, must, shall, should, will y would. Atros verbos son clasificaus a vegadas (pero no siempre) como modals; son los verbos ought, had better, y (en ciertos usos) dare y need. Los verbos que comparten belunas pero no totas las caracteristicas de los principals verbos modals se dicen a vegadas "semimodals".
Sister Act
Sister Act conta la historia d'una cantaire que ye testigo d'un homicidio y que, ta la suya protección, la Policía la oculta como una falsa moncha en un convento, y s'ambienta en os anyos 1968 (ta la nineza d'a protagonista) y 1992, en as ciudaz de Reno (Nevada) y San Francisco (California). Se rodó en ixas dos mesmas ciudaz amás d'en Los Angeles, tamién en California. La cinta ha recibiu bellos premios y nominacions, en destacando dos nominacions a los Premios Globos d'Oro en a suya 50ena edición, a la Millor Cinta de Musical u Comedia y a la Millor Actriz de Musical u Comedia.
Verbos modals en anglés
Los verbos que siguen a los modals can, could, may, might, must, shall, should, will y would se presentan en infinitivo, pero sin la preposición to (infinitivo despullau). Manimenos tamién bi ha verbos no modals como let y make, que van seguius d'infinitivos despullaus.
A diferencia de los atros verbos las proposición proposicions subordinadas finals s'introducen con la conchunción so that.
Shall y should
La forma shall deriva de l'anglés antigo sceal, que ye la primera y tercera persona singular de lo verbo skulan ("estar obligau a"), derivau de lo protochermanico skulaną y de la radiz protoindoeuropea (s)kel-, a l'igual que lo latín CULTER ("cuitiello") y SCULPERE ("esculpir", "entallar"). La forma should deriva de l'anglés antigo sceolde, que ye lo pasau de skulan.
La forma shall fa de verbo auxiliar pa formar lo tiempo futuro d'atros verbos en las primeras personas singulars y plurals. Si se presenta en oracions interrogativas se puet fer servir pa sucherencias u ofrimientos :
La forma should ye entre los verbos modals mes comuns pa expresar obligación, los atros son can-could, must y ought to.
Una forma should have+participio se fa servir pa parlar de feitos que no han pasau pero que se deseyaría que hesen pasau, a l'igual que la forma ought to have+participio:
La forma should se puet fer servir pa describir una situación que s'espera que pase en lo present u que cabría esperar que ya hese sucediu en lo pasau :
Dare y need
Como verbos modals dare y need no fan estructuras con l'auxiliar do, no presentan la desinencia de tercera persona singular -s, ni tampoco van seguius d'un infinitivo con preposición to.
La estructura en pasau perfecto needn't have+participio indica que se fació una acción que no caleba pero por desconoixencia u por entivocar-se :
En proposicions principals afirmativas sin caracter interrogativo ni negativo lo verbo to need fa siempre de verbo lexico, y indica si una cosa cal u no cal tanto en ocasions chenerals como especials:
Y tamién se puede trobar en formas negativas.
La forma en pasau didn't need to presenta un significau diferent a la de la estructura como verbo modal needn't have. La estructura didn't need se fa servir quan se sabeba ya antes que una acción no caleba fer-la y s'ha trigau de fer-la u no.
Dare y need presentan comportamientos particulars como verbos catenativos.
Dare va seguiu d'un infinitivo que puet estar infinitivo despullau si fa de verbo modal u con preposición to si fa de verbo lexico, manimenos en oracions negativas fa de verbo modal y dezaga d'ell no va lo infinitivo con preposición to.
Had better
Lo verbo had better leva dezaga un infinitivo sin to coincidindo con los verbos modals de tot y presenta una forma negativa had better not.
Se fa servir a sobén como aviso y indica una recomendación mes inmediata y fuerte que l'uso de should:
Las indicacions con had better gosan estar mes fuertes y urchents que con should u ought y se fan servir en consellos, avisos, advertencias y mesmo en amenazas.
Madonnina
La Madonnina (A Vircheneta) ye una pintura de Roberto Ferruzzi con a que ganó a segunda Bienal de Venecia en 1897.
Gracias a la extraordinaria dulzura d'expresión, la renombroron como Madonnina. Tamién ye conoixida como Madonna, Madonna con o Nino, Nuestra Sinyora d'o Reposo, Nuestra Sinyora d'as Vías, Nuestra Sinyora d'a ternura, Madonnella y Zingarella.
Historia
Probablement os modelos d'esta pintura fuoron Angelina Cian, de 11 anyos, y o suyo chermano chico Giovanni A pintura ha estau en uns cuantos puestos, pero a suya ubicación actual ye desconoixida. Un atra posibilidat ye que s'hese perdiu mientres un viache a traviés de l'Oceano Atlantico dende Europa t'os Estaus Unius, ista versión ye fornida por un descendient de Ferruzzi. Huei bi ha una versión d'esta pintura en olio que se considera muit pareixida a la orichinal.
Liebre (mitolochía)
thumb|270px|A libre, un animal present en muitas leyendas de bruixas A liebre ye un animal mitolochico que chunto a la craba y o gato gosa estar l'animal preferiu d'as bruixas ta encarnar-se en ell.
A liebre y as bruixas
Son muitas as leyendas en as que a liebre representa a una bruixas. Diz Severino Pallaruelo que una vegada quan un cazataire yera apuntando ta disparar a una liebre ista se quedo quieta mirando-le fito fito. Quan o cazataire decidió pretar o gatiello l'animal dició "Ridios, no tires que soi l'agüela Fidalgo". Yera una bruixa que menazó con un maldau a o cazataire si contaba a belún lo que heba visto.
Chen Ding
Chen Ding (陈定; en idioma chinés) ye una atleta chinés especializato en a preba d'a marcha atletica. En l'anyo 2008 estió subcampión d'o mundo en a categoría junior, en a categoría absoluta estió campión olimpico d'os 20 km marcha y subcampión mundial en a mesma preba en Moscú 2013.
Arcipestrau de Calatayú
L'arcipestrau de Calatayú ye un arcipestrau d'a diocesi de Tarazona que incluye 37 parroquias perteneixients a municipios d'as comarcas aragonesas de Comunidat de Calatayú y Campo de Daroca.
Parroquias
Perteneixen a l'arcipestrau de Calatayú as siguients parroquias:
Villar de Rena
Villar de Rena ye un municipio extremenyo d'a provincia de Badajoz. Se troba situato en a comarca d'as Vegas Altas y en o partiu chudicial de Villanueva de la Serena. A suya población ye de 1.420 habitants (2014), en una superficie de 82,8 km².
Os lugars de Palazuelo y Puebla de Alcollarín fan parti d'o municipio.
Aquitania
Aquitania (en occitán: Aquitània ; en Euskara/basco Akitania; en francés Aquitaine) ye o nombre dato entre a historia a diversas partis d'o sudueste de l'actual Francia. Actualment corresponde con parti d'a rechión francesa de Nueva Aquitania y anteriorment estió una rechión formata por cinco departamentos, 18 districtos, 235 cantons y 2.296 comunas.
A suya población yera de 3.150.890 habitants (2007) en una superficie de 41.309 km², con una densidat de población de 76,28 hab/km².
A capital d'a rechión yera a ciudat de Bordeus.
Etimolochía
Actualment, a teoría mas estendillata sobre a etimolochía d'Aquitania diz que l'orichen ye a parola en latín aqua (augua en aragonés, y que o suyo nombre sería asinas o país d'as auguas, en razón d'a suya abundancia en recursos hidrolochicos, encara que tamién se relaciona con o nombre d'a ciudat d'Aquæ, que ye l'actual Dacs, en o departamento d'as Landas.
Sindembargo, cal parar cuenta que o toponimo ye prou amanato a o nombre d'os suyos antigos pobladors antes que no i plegasen os romanos, que yeran ditos auscitans, d'a ciudat eponima d'Aush, en l'actual departamento d'o Gers. Antiparte, en ixe nombre ye present a misma radiz que en unatro pueblo prerromano que se trobaba a o sud d'os Perinés, os actuals bascos (eusk- en basco) y mesmo de l'actual ciudat aragonesa de Uesca, estando asinas posible una relación de parentesco entre ixos tres pueblos. No se conoix exactament o sentito u significato d'a radiz eusk- u ausc- (que antiparte ye tamién present en o nombre d'a Gascunya, l'antiga Wasconia medieval.
Aquitania prerromana
En os sieglos II y I aC a rechión entre a Garona y os Pireneus yera habitata por una serie de pueblos preindoeuropeus ditos aquitanos, que heban asimilato parte d'a cultura d'os Campos d'Urnas y entre os que s'iban establindo poblacions galas (pueblos celtas).
Cuan Pompeyo tornó ta Roma dimpués d'una guerra civil en Hispania fundó en a muga entre Aquitania y a Gallia Narbonensis a ciudat de Lugdunum Convenarum, en l'actual Saint Bertrand de Comencha, seguntes o modelo d'oppidum y dunum galo. Mientres a conquiesta romana d'a Galia por Chulio César, se deciba asinas a lo territorio a lo sud d'a Garona, habitato por un pueblo de chinetz que o mesmo Chulio César consideraba ibers. O mesmo toponimo puede derivar d'a palabra latina ta chinet: "equites".
Aquitania romana
250px|thumb|right|Aquitania, como [[Aquitania (provincia romana)|provincia romana feita con o territorio d'os aquitanos ixamplato con territorios d'a Galia Celtica.]] O lugartenient de César, Licinio Graso, conquerió Aquitania. Augusto la chusmetió definitivament dimpués de diferents campanyas entre o 37 aC y o 27 aC. En a organización administrativa d'Augusto as mugas d'Aquitania se levoron ta lo Loira y os monts Cevennes, metendo-ie Berry y as rechions altas d'o Macizo Central. As ciudaz importants yeran Avaricum (Burch), Limonum (Piteus), Burdigala (Bordeus) y Elusa (Eusa). A mas gran parte d'o territorio correspondeba a os territorios d'os galos y no pas d'os aquitanos orichinals.
En os zaguers sieglos de dominio romano apareixen chitos de rebelión contra l'autoridat romana, os bagaudas, que nunca no estioron acotolatos de tot. O movimiento bagauda plegó ta o norte d'Hispania dende Aquitania. L'emperador Dioclecián reorganizó l'administración y dividió Aquitania en tres partis: Aquitania Prima (oriental), Aquitania Secunda (occidental) y Novempopulania. A zaguera correspondeba con l'Aquitania prerromana. As capitals d'as tres partes estioron Burch, Bordeus y Eusa (Ausch).
Aquitania en a caita de l'imperio romano
En l'Altera Edat Meya o territorio que se deciba Aquitania yera lo que correspondeba a Aquitania Prima y Aquitania Secunda, sin Novempopulania. Novempopulania yera en poder d'a población menos romanizata, ditos bagaudas y que con o tiempo tamién serán conoixitos chenericament como bascons. O territorio que se dirá Aquitania incluirá a ciudat de Tolosa. Ista Aquitania estió en primerías entregata a los visigodos, que plegoron en o 418; os francos de Clodoveu I en 508 derrotoron a os visigodos y els empentoron ta Hispania.
Aquitania Merovinchia
Bels bretons aliatos d'os francos s'establioron en a zona d'o río Garona. Dimpués d'a muerte de Clodoveu (511) o reino franco se dividió en cuatre parz seguntes o costumbre franco: Neustria, Austrasia, Borgonya y Aquitania. Aquitania yera a menos chermanizata d'as cuatre.
O sud de Galia, una zona muito romanizata, teneba amás poca influencia franca, fueras d'a cuenca d'a Roina. Os territorios entre a Loira y os Pireneus yeran una especie de protectorau militar franco. Os merovinchios no teneban soque una autoridat nominal sobre Aquitania. Os patricios galorromanos autoctonos, alavez duques como Eudes, Hunaud y Waïfre, son qui dirichen Aquitania de verdat. Os bascons d'a Novempopulania tampoco no yeran chusmesos a garra autoridat franca, pero os merovinchios creyoron a entidat dita Ducau de Wasconia en 601-602; Wasconia será l'orichen d'o toponimo actual Gascunya.
Aquitania carolinchia
A invasión musulmana d'Hispania plegó ta Aquitania. O franco Carlos Martel los venció en Piteus, en l'anyo 732. Esta victoria permetió a os francos de chusmeter a vasallache l'Aquitania, pero respetando l'autoridat d'os duques locals. L'emperador Carlos Magno creyó o Reino d'Aquitania ta o suyo fillo Loís lo Piadoso.
Con Carlos Magno s'introducioron poblacions francas ta ocupar puestos en l'administración a lo costato d'os duques locals d'orichen galorromano. Deportó a bels aquitanos de Wasconia ta Borgonya y establió en cuenta d'ellos a burgundios y francos. En o 806 se fixoron as mugas d'o futuro reino d'Aquitania: a Loira, o corso baixo d'o Roine, a Mediterrania y os Pireneus.
Os reis carolinchios que gobernoron Aquitania estioron Pepín I, Pepín II, Carlos lo Nino y Loís lo Tartamudo. Cuan Loís lo Tartamudo fue coronato, en l'anyo 877, o rei d'os francos renunció a mantener a ficción d'un reino d'Aquitania semiindependient porque de feito yera trestallato en muitos prencipatos mas poderosos que a suya monarquía: os condaus de Piteus, la Marche, Santoigne, Perigord, Lemosín, Auvernia, Quercy, Tolosa y o ducau de Gascunya.
O nombre d'Aquitania cayó en desuso, estando substituyiu por atros como "Gascunya" (a lo sud d'a Garona), "Guyena" (a lo norte d'a Garona).
Aquitania como rechión en a Francia moderna
Recientment s'ha adoptato decir Aquitania a una rechión d'a Republica Francesa que albarca parti de Gascunya y tot o País Basco francés. Comprende os departamentos de Dordonya, Gironda, Landas, Lot y Garona. A ciudat mas important ye Bordeus.
Arcipestrau de Tarazona
L'arcipestrau de Tarazona ye un arcipestrau d'a diocesi de Tarazona que incluye 22 parroquias perteneixients a municipios d'a comarca aragonesa de Tarazona y Moncayo.
Parroquias
Perteneixen a l'arcipestrau de Tarazona as siguients parroquias:
Alto alamanico superior
L'alto alamanico superior (en alamanico Hegschtalemannisch) ye una variedat dialectal de l'alamanico, luenga altochermanica superior.
Os dialectos de l'alto alamanico superior se charran en as rechions alpinas de Suiza: l'Oberland bernés, as partis chermanofonas d'o cantón de Friburgo, o cantón d'o Valais y en os lugars con población d'orichen Walser (a mayoría en Suiza, pero tamién en Italia y en Austria; se veiga dialecto walser). A l'ueste, o sud y o sudeste, se troban rodiaus por luengas romances y por o norte, por dialectos alto alamanicos. En o cantón suizo d'os Grisons nomás en os enclaus Walser d'a zona de parla rumanche de Prättigau, Schanfigg y Davos se charra alto alamanico superior, mientres que en a val d'o Rin, Chur y Engadin se charra alto alamanico.
Balaitús
Balaitús ye un dios u espritu d'a montanya d'a mitolochía aragonesa. Da nombre a o macizo de Balaitús (en francés Balaïtous), conoixiu en aragonés por a suya tuca mas alta, o pico Os Moros.
Arcipestrau de Baixo Xalón
L'arcipestrau de Baixo Xalón ye un arcipestrau d'a diocesi de Tarazona que incluye 29 parroquias perteneixients a municipios d'as comarcas aragonesas de Comunidat de Calatayú, Aranda y Val de Xalón.
Balaitús
O dios Balaitús, un d'os mas poderosos d'o Pireneu, gosaba trescruzar os monts cabalgando con o suyo carro volador por dencima d'as nubles y chitar dencima d'os monts y os suyos habitadors rayos y tronadas siempre que s'encarranyaba u quereba divertir-se una mica.
Alto alamanico superior
Caracteristicas
Muitos dialectos alto alamanicos tienen diferents desinencias verbals en as tres personas d'o plural, por eixemplo wir singe(n) 'we sing', ir singet (en aragonés vusatros cantatz) y si singent (en aragonés ells cantan). En quasi toz os atros dialectos alemans se fa servir a mesma rematanza ta a primera y tercera personas d'o plural.
Arcipestrau de Baixo Xalón
Parroquias
Perteneixen a l'arcipestrau de Baixo Xalón as siguients parroquias:
Balaitús
A leyenda de Balaitús y Culibiellas
Diz a leyenda que viviban fa muito tiempo en a val de Tena dos dioses, Anayet y Arafita, muit pobres, pero honraus, que teneban una filla dita Culibiellas, intelichent y muit bonica. Culibiellas teneba a-saber-las proposas de matrimonio, pero ella las refusaba siempre, ya que quereba vivir chunto a la suya familia y os animals que bi heba por ixas selvas, mas que mas con as fornigas as suyas millors amigas y companyeras de chuegos. As treballaderas fornigas blancas cubriban tot l'anyo a montanya que Culibiellas heba baltizau con o nombre d'o Fornigal.
Alto alamanico superior
Caracteristicas
Bi ha dialectos de l'alto alamanico que encara conservan a desinencia -n que s'ha perdiu a mayoría de dialectos altochermanicos.
Balaitús
A leyenda de Balaitús y Culibiellas
Balaitús, o mayor, mas cerenyo y poderoso dios d'o Perineu s'enamoró de Culibiellas, pero ista, como feba con toda a resta de pretendients lo refusó. Balaitús, qui se deciba controlaba rayos y tronadas y feba tremolar a os monts quan s'encarranyaba churó raptar-la. Y asinas s'enfiló enta o puesto a on se trobaba a polida filla d'os dioses pirenencos y con tres grans trangos i plego trescruzando os monts.
Alto alamanico superior
Caracteristicas
Os dialectos alto alamanicos superiors se consideran os mas conservadors de l'alemán. Asinas por eixemplo o dialecto de Lötschental, encara teneba tres menas distintas de verbos febles (como en l'alto alemán antigo) en primerías d'o sieglo XX.
Balaitús
A leyenda de Balaitús y Culibiellas
En veyer-lo a choven diosa Culibiellas chiló gritando a las suyas amigas as fornigas: "A yo todas as fornigas!". Y a escape millons de chicotas fornigas blancas prencipioron a cubrir-la ta protecher-la. Balaitús horrorizau fuyió corriendo, escachando antis a milenta fornigas que i quedoron ta siempre cubrindo o monts d'o Fornigal de color blanca. Como agradecimiento a las fornigas que l'heban aduyau, Culibiellas se clavó un cutiello en o peito ta acullir en o suyo interior a todas as fornigas que heban sobreviviu a la furia de Balaitús. Encara hue se puet veyer iste forau en a penya Foratata y si s'ascuita bien sentir o corazón d'a choven diosa traquitiando por toda a val.
Donde hay patrón...
Donde hay patrón... (títol orichinal en castellano, en aragonés O on bi ha patrón..., enguerada en Aragón con o suyo títol orichinal en castellano) ye una cinta de cine espanyol de cine de comedia musical de l'anyo 1978 dirichida por Mariano Ozores seguntes un guión orichinal d'ell mesmo, con una Banda Sonora Orichinal de Gregorio García Segura, una dirección de fotografía d'Emilio Foriscot y una producción cinematografica d'Alfredo Fraile y Arturo González ta la productora cinematografica Arturo González Producciones Cinematográficas. L'elenco d'actors principals d'a cinta ye formau por Manolo Escobar, Sara Lezana, Álvaro de Luna, Manolo Gómez Bur, Mayra Gómez Kemp, Gracita Morales y Luis Barbero.
La cinta s'ambienta en Estepona, en a provincia de Malaga en l'anyo 1978, y se rodó en ixe mesmo puesto. Cuenta la historia de Manolo, que ye lo patrón d'un barco de pesca que se troba con que la nueva propietaria d'o barco, que vive en Madrit y lo desconoix todo sobre la pesca, lo quiere vender por influyencia d'o suyo tío. Manolo, con a resta d'a tripulación, prebarán d'impedir-lo.
The Peacemaker (cinta de 1997)
The Peacemaker (títol orichinal en anglés, en aragonés O pacificador, enguerada en Aragón con o suyo títol traduciu enta lo castellano de El pacificador) ye una cinta de cine estausunidense de cine d'intriga y cine d'acción de l'anyo 1997 dirichida por Mimi Leder seguntes un guión de Michael Schiffer basau en o libro One Point Safe d'Andrew Cockburn y Leslie Redlich Cockburn (1997), sobre l'estau de l'armamento nucleyar de l'antiga Unión Sovietica. Con una Banda Sonora Orichinal de Hans Zimmer, una dirección de fotografía de Dietrich Lohmann y una producción cinematografica de Walter F. Parkes y Branko Lustig ta la productora cinematografica DreamWorks Pictures, l'elenco d'actors principals d'a cinta ye formau por George Clooney, Nicole Kidman, Armin Mueller-Stahl y Marcel Iureş.
L'ambientación d'a cinta ye en o momento d'a suya filmación (1997) en localizacions variadas arredol d'o mundo: Pale (Bosnia y Herzegovina), Kartaly (provincia de Chelyabinsk, Rusia), Viena (Austria), Washington, DC (Estaus Unius), Daguestán (Rusia), Sarajevo (Bosnia y Herzegovina) y Nueva York (Estaus Unius). Lo suyo rodache s'escaició mas que mas en Eslovaquia, con bellas seqüencias filmadas en Nueva York y Filadelfia.
Arcipestrau de Uecha
L'arcipestrau de Uecha ye un arcipestrau d'a diocesi de Tarazona que incluye 19 parroquias perteneixients a municipios d'as comarcas aragonesas de Campo de Borcha y Tarazona y Moncayo.
Parroquias
Perteneixen a l'arcipestrau de Uecha as siguients parroquias:
Lista de districtos de Francia
En 2004, os 100 departamentos de Francia yeran dividitos en 342 districtos. En 2007, iste numero se redució a 341 con a deseparación de diez nuevas colectividaz d'ultramar en Guadalupe.
Alto alamanico
L'alto alamanico (en alamanico Hochalemannisch) ye una variedat dialectal de l'alamanico, luenga altochermanica superior parlada en a mayor parti d'a Suiza chermanofona y en arias d'Alemanya, Francia y Austria.
Aria de distribución
Os dialectos de l'alto alamanico se distribuyen por a mayor parti d'a Suiza de parla chermanica (Meseta suiza), difueras d'as zonas d'os Alpes suizos a on se parlan dialectos alto alamanicos superiors y o dialecto baixo alamanico (dialecto de Basilea) d'a zona norueste de Suiza y de Liechtenstein.
Manimenos, l'alto alamanico no ha de confundir-se con o termin "alemán de Suiza", que fa referencia a o conchunto de toz os dialectos alamanicos charraus en Suiza, diferent tamién d'a variant suiza de l'alemán stándard, a luenga escrita d'uso común en a suiza chermanofona con respecto a la que l'alamanico se troba en situación de disglosia.
En Alemanya, os dialectos de l'alto alamanico se charran en o sud d'o estau de Baden-Württemberg, en a rechión de Markgräflerland y en as zonas d'o sud de Freiburg im Breisgau dica a Selva Negra (Schönau). Tamién se parala en o sud d'a rechión de Sundgau baixo o Rin Superior, que ye parti d'Alsacia, en Francia. En o sud d'o estau de Vorarlberg en Austria, se parla l'alto chermanico en a redolada de Bludenz.
Subdivisions
L'alto alamanico se gosa dividir tradicionalment en os subdialectos oriental y occidental, deseparaus por a linia Brünig-Napf-Reuss, una isoglosa que trescruza os cantons suizos de Argovia y Lucerna. L'alto alamanico oriental (por eixemplo o dialecto de Zúrich) y l'alto alamanico occidental (por eixemplo o dialecto de Berna) difieren en a pronunciación d'os diftongos y a forma de fer os plurals.
Caracteristicas
Una caracteristica diferencial d'os dialectos de l'alto alamanico ye a realización d'a segunda mutación consonantica chermanica, por eixemplo chalt (en aragonés fredo) debant d'a variant baixo alamanica y alemana stándard kalt.
Macedonya de fruitas
A macedonya de fruitas ye una mezcla de cuantas fruitas talladas en trozos chicotz, apanyada con zucre (u edulcorant), licor u suco de fruitas, muit tipica en bels países a on se mincha como postre.
Historia
O nombre con que s'ha baptizau gastronomicament ista mezcla fruital proviene d'a creyación politico-militar d'Aleixandre lo Gran (356 aC-323 aC), l'Imperio Macedonico, marco historico y cheografico en que s'alternoron razas y culturas, idiomas y tradicions, legaus relichiosos y estilos artisticos, tributarios unos y atros de cuantas fuents vernaclas. Iste «cóctel» de pueblos y nacions sirvió de modelo pa que, mientres o sieglo XVIII, prencipiara a utilizar-se en Francia o nombre propio «macedonya» (macédoine, en francés) pa referir-se a un conchunto d'elementos heterochenios en qualsiquier ambito, no nomás o culinario.
Actualment, a macedonya de frutas fa parti d'a gastronomía de muitos puestos d'o mundo, como Espanya, Francia, Italia y Latinoamerica.
La Ròcha de Glun
La Ròcha de Glun (en francés La Roche-de-Glun) ye una localidat y comuna francesa que se troba en a rechión d'Auvernia-Roine-Alpes. Se troba en una mechana en o Roine.
Lo Grau dau Rèi
Lo Grau dau Rèi (en francés Le Grau-du-Roi) ye una localidat y comuna francesa que se troba en a rechión d'Occitania. Dica 1854 yera un lugarón de pescataires. En primerías d'o sieglo XX con a plegada d'o ferrocarril s'encieta lo turismo masivo.
Aigasmòrtas
Aigasmòrtas (en francés Aigues-Mortes) ye una localidat y comuna francesa que se troba en a rechión d'Occitania. Tien una población de 8.664 habitants (2020) y vive prencipalment d'o turismo y d'a producción de sal.
Lauren Bacall
Lauren Bacall (nombre artistico de Betty Jane Perske), naixita de Nueva York (Estato de Nueva York, Estaus Unius) o 16 de setiembre de 1924 y muerta en Nueva York (Estato de Nueva York) o 12 d'agosto de 2014, estió una actriz estausunidense.
Premios
L'actriz Lauren Bacall recibió un Premio Oscar honorifico en 2009.